b'\n_START_ARTICLE_\nRadeon R520\n_START_PARAGRAPH_\nATIn "R520" -grafiikkaprosessori (koodinimi Fudo) on DirectX 9.0c- ja OpenGL 2.0-kiihdytykseen kykenevien Radeon X1000 -sarjan n\xc3\xa4yt\xc3\xb6nohjainten perusta. Se on ATIn ensimm\xc3\xa4inen suuri arkkitehtuuriuudistus sitten "R300"-grafiikkapiirin ja on Shader Model 3.0 -optimoitu. Grafiikkaprosessoria k\xc3\xa4ytt\xc3\xa4v\xc3\xa4 Radeon X1000 -sarja julkaistiin 5. lokakuuta 2005, ja se kilpaili Nvidian GeForce 7 -sarjan kanssa. ATI julkaisi R500-sarjan seuraajan R600-sarjan 14. toukokuuta 2007. ATI ei tue X1000-sarjan n\xc3\xa4yt\xc3\xb6nohjaimia Windows 7-k\xc3\xa4ytt\xc3\xb6j\xc3\xa4rjestelm\xc3\xa4ss\xc3\xa4.'